Paul Éluard
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Paul Éluard er et pseudonym for Eugène Grindel, som var en fransk dikter. I 1920-årene var han en av de fremste franske surrealistene.
Malere som Pablo Picasso og Giorgio Chirico øvde innflytelse på Éluards tidlige lyrikk. Hovedtemaet er kjærlighetens seier over ensomheten, og dikteren lar drøm og virkelighet inngå i en syntese. Av hans samlinger kan nevnes Capitale de la douleur (1926), L'Amour, la poésie (1929) og La Vie immédiate (1932). Sammen med André Breton utgav han L'Immaculée conception (1930), et surrealistisk manifest.Under den tyske okkupasjonen av Frankrike under andre verdenskrig spilte han en viktig rolle for organiseringen av den kulturelle motstandskampen og skrev frihetsdikt som oppnådde stor popularitet (Dignes de vivre, 1944). Etter krigen var Éluard en kontroversiell forkjemper for kommunismen, men diktsamlinger som Poésie ininterrompue (1946) inneholder mange gripende kjærlighetsdikt. Les mer i Store norske leksikon surrealisme – litteratur Frankrikes litteratur Litteratur Decaunes, L.: P.E.: l'amour, la révolte, le rêve, 1982, isbn 2-7158-0396-6, Finn boken  Jean, R.: P.É. par lui-même, 1968, Finn boken  Perche, L.: P.É., 1963, Finn boken